หลอก โอนเงิน
โดย...ชัตน์วรี(shewarat@hotmail.com)
2 ส.ค. 2559

โดย...ชัตน์วรี([email protected])
ออกมาเตือนกันบ่อยๆ ระวังแก๊งมิจฉาชีพหลอกให้โอนเงิน ล่าสุดธนาคารแห่งประเทศไทย (ธปท.) ออกประกาศเตือนประชาชนระวังแก๊งคอลเซ็นเตอร์ที่มักโทรมาแอบอ้างว่า บัญชีเงินฝากถูกอายัดหรือพัวพันการฟอกเงินสำหรับข้ออ้างที่มิจฉาชีพมักใช้หลอกลวง มี 6 กรณี
1.อ้างว่าบัญชีเงินฝากถูกอายัด/หนี้บัตรเครดิต
2.ระบุว่าบัญชีเงินฝากพัวพันการค้ายาเสพติดหรือฟอกเงิน
3.หลอกเงินคืนภาษี
4.อ้างว่าโชคดีรับรางวัลใหญ่
5.อ้างว่าข้อมูลส่วนตัวของเหยื่อหาย
6.อ้างว่าโอนเงินผิด
วิธีสังเกตพฤติกรรมชวนสงสัยว่าอาจเป็นมิจฉาชีพ
1.หลอกถามข้อมูล แล้วหลอกให้ทำรายการผ่านตู้เอทีเอ็มโดยให้เลือกทำรายการเป็นภาษาอังกฤษ 2.ใช้ข้ออ้างต่างๆ เร่งให้เหยื่อทำรายการ เพื่อไม่ให้มีเวลาตรวจสอบหรือสอบถามบุคคลอื่น 3.โน้มน้าวให้เหยื่อโอนเงินผ่านตู้เอทีเอ็ม
วิธีป้องกัน คือ ตรวจสอบข้อเท็จจริงจากหน่วยงานที่ถูกอ้างถึงโดยตรง ไม่ให้เป็นเหยื่อถูกหลอกลวง